દિગ્દર્શક રવિ જાદવની મરાઠી ફિલ્મ ન્યૂડ(નગ્ન) ચર્ચાનો વિષય રહી. આ ફિલ્મના નામ પર ખૂબ વિવાદ થયો. ન્યૂડ- આ નામને કારણે જ ગોવા ફિલ્મ ફેસ્ટિવલમાંથી આ ફિલ્મને હટાવવામાં આવી હતી અને આખરે ૨ એપ્રિલના રોજ આ ફિલ્મ મુંબઈના થિયેટરોમાં પ્રદર્શિત થઈ. માનવામાં આવી રહ્યું છે કે ફિલ્મના નામને કારણે જ દર્શકો થિયેટર સુધી ખેંચાઈ આવ્યા હતા. ફિલ્મને જોવા માટે ઉત્સુકતા જાગી હતી. જોકે, આ ફિલ્મ જોયા બાદ કલાકારની કલાની ખૂબસૂરતીનાં દર્શન થયાં. વિચારવા પ્રેરે તેવા ઘણા પ્રશ્નો અને નિઃશબ્દ કરી દેનારો અંત – દર્શકો મનમાં કેટલાય પ્રશ્નો લઈને થિયેટરની બહાર નીકળતા હતા. જો આ ફિલ્મને એક જ શબ્દમાં વર્ણવવાની હોય તો તે છે – અપ્રતિમ કલાકૃતિ.